เดอะบอยซ์

ก่อนเปิดตัว-แอมยัวร์บอย

ในช่วงปี 2559-2560 ก่อนจะเปิดตัวอย่างเป็นทางการนั้น สมาชิกหลายคนของเดอะบอยซ์ได้ไปปรากฏตัวตามมิวสิกวิดีโอของศิลปินอื่นหลายเพลง เควินได้เข้าร่วมแข่งขันร้องเพลงในรายการ Kpop Star 6 ซอนอูได้ร่วมเข้าแข่งขันแรปเปอร์ในรายการ High School Rapper  และจูฮักนยอนได้เข้าร่วมแข่งขันในรายการโปรดิวซ์ 101 ซีซัน 2
ช่วงเดือนกรกฎาคม 2560 ทางเครเกอร์ เอ็นเตอร์เทนเมนต์ได้เปิดช่องอินสตาแกรมและทวิตเตอร์เพื่อเปิดตัวเด็กฝึกหัดของค่ายในนามทีม Cre.kerz ผ่านภาพและวิดีโอในชุด "TRAINEE PAPARAZZI" โดยเปิดตัวสมาชิกเด็กฝึกหัดในทีม 9 คน เริ่มที่ ยองฮุน จูยอน ซอนอู คิว ฮยอนแจ เควิน จูฮักนยอน นิว เอริก ตามลำดับ
ในวันที่ 18 กรกฎาคม 2560 เครเกอร์ เอ็นเตอร์เทนเมนต์ได้ประกาศเปลี่ยนชื่อทีมจาก Cre.kerz เป็น THE BOYZ และได้ปล่อยภาพและวิดีโอโปรไฟล์ชุดใหม่ของของสมาชิกในทีมออกมา 3 คน ได้แก่ จูฮักนยอน ฮยอนแจ และซอนอู ต่อมาในวันที่ 19 กรกฎาคม 2560 ได้ปล่อยภาพและวิดีโอโปรไฟล์ของยองฮุน ฮวัล และเควินออกมา ในวันที่ 20 กรกฎาคม 2560 ได้ปล่อยภาพและวิดีโอโปรไฟล์ของของซังยอน จูยอน และนิวออกมา และในวันที่ 21 กรกฎาคม 2560 ได้ปล่อยภาพและวิดีโอโปรไฟล์ของของสมาชิก 3 คนสุดท้ายออกมา ได้แก่ คิว เจคอบ และเอริก รวมสมาชิกของเดอะบอยซ์ทั้งหมดมี 12 คน
ต่อมาทางต้นสังกัดได้แจ้งว่าเดอะบอยซ์จะมีรายการเรียลลิตี้เป็นของตนเองในชื่อว่า Flower Snack ซึ่งเป็นรายการที่สมาชิกทั้งหมดของเดอะบอยซ์ จะต้องมาร่วมกันเปิดร้านอาหารเพื่อขายให้แฟนคลับ โดยเริ่มออกอากาศตอนแรก 23 สิงหาคม 2560 ทางช่อง MBC Music ออกกาศรวมทั้งหมด 8 ตอน
11 ตุลาคม 2560 เดอะบอยซ์ได้ปล่อยมิวสิกวิดีโอ "แอมยัวร์บอย" (I'm Your Boy) ออกมาเพื่อเป็นของขวัญให้แฟนคลับและยังเป็นเพลงก่อนเดบิวต์อย่างเป็นทางการอีกด้วย
4 ธันวาคม 2560 ทางต้นสังกัดได้ประกาศว่าเดอะบอยซ์ได้เซ็นสัญญากับโซนี่มิวสิกเอ็นเตอร์เทนเมนต์ เพื่อทำกิจกรรมในประเทศญี่ปุ่น ทั้งๆที่ยังไม่ได้เดบิวต์อย่างเป็นทางการในเกาหลี

2560 : เปิดตัวอย่างเป็นทางการด้วย เดอะเฟิร์ส

ทางต้นสังกัดของเดอะบอยซ์ประกาศอย่างเป็นทางการว่า เดอะบอยซ์จะเดบิวต์ด้วยอีพี เดอะเฟิร์ส(The First) โดยมีเพลง "บอย"(Boy) เป็นเพลงเดบิวต์และเพลงโปรโมทหลักของอีพีนี้ โดยอีพีได้ถูกปล่อยออกมาในวันที่ 6 ธันวาคม

2561 : เดอะสตาร์ท,เดอะสเฟียร์ และเดอะโอนลี่

ปลายเดือนมีนาคม ทางต้นสังกัดได้ออกมาประกาศว่า เดอะบอยซ์จะกลับมาทำกิจกรรมโปรโมตอีพีลำดับที่สอง เดอะสตาร์ท(The Start) ในเพลงที่มีชื่อว่า "กิดดี อัพ"(Giddy up) โดยได้ปล่อยอีพีออกมาในวันที่ 3 เมษายน
28 มีนาคม ทางต้นสังกัดได้ออกมาประกาศว่า ฮวัลมีอาการบาดเจ็บที่เอ็นข้อเท้าและได้เข้ารับการรักษาโดยการผ่าตัด จึงอาจจะต้องใช้เวลาพักฟื้นหลังการผ่าตัดเป็นเวลาถึง 3 เดือน โดยในช่วงเวลาดังกล่าว ฮวัลจะไม่ได้เข้าร่วมกิจกรรมต่างๆของวงและจะไม่เข้าร่วมโปรโมตอีพี“เดอะสตาร์ท”อีกด้วย 
12 กรกฎาคม เดอะบอยซ์ได้ปล่อยเพลงพิเศษ "คีปเปอร์"(KeePer) ออกมาในรูปแบบดิจิทัลซิงเกิล ซึ่งเป็นเพลงที่มอบให้กับแฟนคลับของของพวกเขาก่อนที่จะเริ่มโปรโมตอัลบั้มถัดไปอย่างเป็นทางการอีกครั้ง โดยได้พัคคยองจากบล็อกบีมาดูแลในการทำเพลงครั้งนี้
เดอะบอยซ์กลับมาทำกิจกรรมอีกครั้งด้วยซิงเกิลอัลบั้มแรกของวง เดอะสเฟียร์(The Sphere) ในเพลงที่มีชื่อว่า "ไรต์เฮียร์"(Right Here) โดยซิงเกิลอัลบั้มได้ถูกปล่อยออกมาในวันที่ 5 กันยายน โดยฮวัลได้กลับเข้าร่วมการโปรโมตกับวงอีกครั้ง หลังจากพักงานเนื่องจากเกิดอาการบาดเจ็บตั้งแต่ช่วงต้นปีที่ผ่านมา
29 พฤศจิกายน เดอะบอยซ์ได้ปล่อยอีพีลำดับที่สามที่มีชื่อว่า เดอะโอนลี่(The Only) โดยเพลงไตเติ้ลที่ใช้ในการโปรโมตมีชื่อว่า “โนแอร์” (No Air)

2562 : เอเชียร์ทัวร์คอนเสิร์ตครั้งแรก เดอะแคสเซิล,บลูมบลูม,ดรีมไลก์ และ ฮวัลออกจากวง

เดอะบอยซ์ประกาศจัดเอเชียร์ทัวร์คอนเสิร์ตครั้งแรกของพวกเขาโดยใช้ชื่อว่า เดอะบอยซ์ เอเชีย แฟน-คอน ทัวร์ <เดอะแคสเซิล> (THE BOYZ ASIA FAN-CON TOUR <THE CASTLE>) ในระหว่างวันที่ 26-27 มกราคม ที่โอลิมปิกฮอลล์ กรุงโซล ประเทศเกาหลีใต้ และหลังจากนั้นก็จะเดินทางไปจัดคอนเสิร์ตดังกล่าวในประเทศแทบเอชียอีก 7 ประเทศได้แก่ ญี่ปุ่น ฮ่องกง ไทย อินโดนีเซีย สิงคโปร์ ไต้หวัน และฟิลิปปินส์
29 เมษายน เดอะบอยซ์ได้ปล่อยซิงเกิลอัลบั้มลำดับที่สองที่มีชื่อว่า บลูมบลูม(Bloom Bloom) โดยเพลงไตเติ้ลที่ใช้ในการโปรโมตมีชื่อเดียวกับอัลบั้ม
7 พฤษภาคม เดอะบอยซ์สามารถชนะในรายการเพลงของเกาหลีครั้งแรกได้ในรายการเดอะโชว์ทางช่องเอสบีเอสเอ็มทีวีด้วยเพลงบลูมบลูม
19 สิงหาคม เดอะบอยซ์ได้ปล่อยอีพีลำดับที่สี่ที่มีชื่อว่า ดรีมไลก์(Dreamlike) โดยเพลงไตเติ้ลที่ใช้ในการโปรโมตมีชื่อว่า “ดีดีดี”(D.D.D) โดยทีฮวัลไม่สามารถเข้าร่วมกิจกรรมโปรโมตในครั้งนี้ได้ เนื่องจากเหตุผลด้านสุขภาพ
23 ตุลาคม ต้นสังกัดได้ออกมาประกาศว่าฮวัลได้ยุติการทำกิจกรรมในฐานะสมาชิกของเดอะบอยซ์ เนื่องจากปัญหาด้านสุขภาพ